ক্রোয়েশিয়ার বিপক্ষে আর্জেন্টিনার ৩-০ গোলে হারের পর কোটি হৃদয়ে রক্তক্ষরণ, সীমাহীন বুকভাঙা দীর্ঘশ্বাস। বিশ্বজুড়ে ছড়িয়ে থাকা আর্জেন্টাইন সমর্থকদের অন্তর-আত্মার সেই আকুতির সামান্য আঁচ মিলছে মিডিয়ায়। রক্ত ঝরার মতোই কষ্ট, শোক আর ক্ষোভের প্রকাশ ঘটেছে একেকটি শব্দে। ‘লজ্জা, বিপর্যয় এবং যন্ত্রণা’- মেসি ও আর্জেন্টিনাকে এভাবেই তুলে ধরেছে আর্জেন্টিনার মিডিয়া। আর্জেন্টিনার ‘এল দায়া’ পত্রিকার শিরোনাম, ‘লজ্জা : খেলা ছাড়া, আত্মা ছাড়া আর্জেন্টিনা এখন অতল গহ্বরে’।